Мангака

Манга́ка () — японскае слова, якое пазначае чалавека, які малюе коміксы. У Японіі гэта слова звычайна азначае «мастак, які малюе мангу». Вельмі часта мангака з’яўляецца і аўтарам сцэнара, аднак нярэдка сцэнарыстам выступае асобны чалавек, званы «гэнсакуся» (). Мангака самастойна распрацоўвае дызайн персанажаў (за рэдкімі выключэннямі), і часта (нават калі не з’яўляецца аўтарам сцэнара) прыкладна пазначае сюжэт будучага твору. Паводле звестак на 2006 год, у Японіі працуе каля 3000 прафесійных мангакаў.

Пры непасрэднай працы над Мангай мангака вызначае колькасць і размяшчэнне кадраў на старонцы, прамалёўвае асноўныя контуры і самыя значныя дэталі атачэння, у той час як адзін ці некалькі яго асістэнтаў выконваюць чарнавую працу: абводзяць контуры тушшу, накладваюць скрынтоны, прамалёўваюць заднія планы і менш значныя кадры і інш. Такая сістэма каманднай працы была закладзена яшчэ Осаму Тэдзукай.

Распарадак працы мангакі вельмі жорсткі — кожны тыдзень ён абавязаны здаваць у часопіс, які публікуе мангу, новы раздзел (20-30 старонак) свайго твора. Напрыклад, аўтар «Бліч» Тайто Куба расказваў: «Калі я хачу больш увагі надаць нейкай пэўнай сцэне, якую я лічу важнай, я не маю такой магчымасці з-за недахопу часу». Практычна ўвесь свой час мангака звычайна прысвячае працы над Мангай. Мангака Дайсукэ Морыяма, калі быў на фестывалі Anime Boston 2005 і адказваў на пытанні аб сваіх хобі, сказаў, што яму проста падабаецца хадзіць, бо праходка — галоўны яго спосаб бавіць час, акрамя працы над Мангай. Некаторыя мангакі адначасова малююць дзве мангі, якія звычайна публікуюцца адна ў штотыднёвым, а іншая — у штомесячным часопісе.

Некаторыя мангакі аб’ядноўваюцца ў студыі (напрыклад, студыя CLAMP).

 Этымалогія 
Слова мангака складаецца з іерогліфаў  і паважлівага суфікса , які літаральна значыць «дом» і ўжываецца датычна да спецыяліста ў нейкай галіне.

 Вядомыя асобы 
 Осаму Тэдзука（手塚 治虫） — зрабіў вялізны ўнёсак у справу станаўлення анімэ і мангі, аўтар «Astro Boy», «Hi no Tori», «Kimba the White Lion». Тэдзуку часта называюць «богам анімэ і мангі», бо менавіта яго працы прынеслі гэтым стылявым плыням папулярнасць у Японіі.
 Руміко Такахасі（高橋 留美子） — адна з найбагацейшых жанчын Японіі, аўтар «Maison Ikkoku», «Ранма ½», «Urusei Yatsura» і «InuYasha». Пераважная большасць яе твораў вельмі аб’ёмныя.
 Акіра Торыяма（鳥山 明） — аўтар «Dragon Ball», які заклаў каноны сёнэн-мангі і да гэтай пары мае папулярнасць. Таксама з’яўляецца аўтарам Dr. Slump.
 Ёсіхіро Тогасі — аўтар адразу некалькіх вядомых серыялаў: YuYu Hakusho, Level E і Hunter × Hunter.
 Кіёхіко Адзума（あずま きよひこ） — аўтар «Адзумангі» і «Ёцубы».
 Кота Хірано（平野 耕太） — аўтар вядомай мангі «Hellsing».
 Кэн Акамацу（赤松 健） — мангака, які атрымаў вядомасць дзякуючы сваёй другой манзе, «Love Hina», якая была экранізавана.
 Масакадзу Кацура（桂 正和） — мангака, які працуе ў жанры фансэрвіса і эці.
 Хаяо Міядзакі（宮崎 駿） — знакаміты рэжысёр, які даволі доўга і паспяхова маляваў мангу, у прыватнасці «Наўсікая з Даліны вятроў», якую сам жа і экранізаваў.
 Масасі Кісімото（岸本 斉史） — аўтар мангі «Наруто», якая мае велізарную папулярнасць у Японіі.
 Цутому Ніхэй（弐瓶 勉） — мангака, які праславіўся мангамі з вельмі арыгінальнам сюжэтам і стылем малявання: «Blame!», «Noise», «Biomega».
 Тайто Кубо（久保 帯人） — стваральнік папулярнай мангі «Бліч».
 Хірому Аракава（荒川 弘） — стваральнік вядомай мангі «Сталёвы алхімік».
 Хірохіко Аракі （荒木 飛呂彦） — мангака, які прысвяціў больш за 20 гадоў стварэнню франшызы «JoJo’s Bizarre Adventure», якая выходзіць да гэтай пары і вельмі папулярная ў Японіі.
 Эйіціро Ода（尾田 栄一郎） — аўтар One Piece.
 Наоко Такэуці（武内直子） — аўтар мангі «Codename: Sailor V» і «Сэйлар Мун».
 Цугумі Оба і Такэсі Обата — аўтары «Сшытка смерці» і Bakuman.
 Кэнтаро Міура — аўтар мангі «Берсерк».
 Хіро Масіма（真島ヒロ）— аўтар твораў «Fairy Tail» і «Rave Master».
 Вацукі Нобухіро — аўтар вядомай мангі Валацуга Кэнсін.
 CLAMP, Нанасэ Окава, Цубакі Нэкоі, Сацукі Ігарасі — чальцы студыі CLAMP, аўтары Cardcaptor Sakura, xxxHolic, Kobato, Gate7, Tsubasa: Reservior Chronicle, Чобіты і многіх іншых твораў, шмат з якіх былі экранізаваны.

Катэгорыя:Мастацтва Японіі
Катэгорыя:Манга